./data/stoa0045/stoa014/stoa0045.stoa014.perseus-lat2.xml
Ausonius, Decimus Magnus
aguntur enim gratiae non           propter maiestatis ambitum nec sine argumentis imperatori fortissimo: testis           est uno pacatus in anno et Danuvii limes et Rheni; liberalissimo: ostentat           hoc dives exercitus; indulgentissimo: docet securitas erroris humani;           consultissimo: probat hoc tali principe oriens ordinatus: piissimo: huius           vero laudis locupletissimum testimonium est pater divinis honoribus           consecratus, instar filii ad imperium frater adscitus, a contumelia belli           patruus vindicatus, ad praefecturae collegium filius cum patre coniunctus,           ad consulatum praeceptor electus, possum ire per omnes appellationes tuas                 quas olim virtus dedit, quas proxime fortuna           concessit, quas adhuc indulgentia divina meditatur: vocarem 1 Germanicum           deditione gentilium  Alamannieum traductione captorum, vincendo et           ignoscendo Sarmaticum; conecterem omnia merita virtutis et cognomina           felicitatis: sed alia est ista materia et suo parata secreto, eum placuerit           signanter et breviter omnia, quae novimus, indicare nec persequi, ut qui           terrarum orbem unius tabulae ambitu circumscribunt aliquanto detrimento           magnitudinis, nullo dispendio veritatis  Nunc autem, quod diei huius           proprium, de consulatu gratias agam  Sed procurrunt et aliae dignitates           atque in vocem gratulationis erumpunt ac se prius debere profitentur  tot           gradus nomine cernitis propter tua incrementa congesti: ex tuo merito te ac           patre principibus quaestura communis et tui tantum praefectura beneficii,           quae et ipsa non vult vice simplici gratulari, liberalius divisa quam           iuncta: cum teneamus duo integrum, neuter desiderat separatum